2011.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro un turpmākajām kārtām”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro un turpmākajām kārtām” (Latvijas Vēstnesis, 2010, 59., 166.nr.) šādus grozījumus:

1. **Izteikt noteikumu nosaukumu šādā redakcijā:**

„Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”.

**2. Izteikt 1.1.apakšpunktu šādā redakcijā:**

„1.1. kārtību, kādā īsteno darbības programmas „Cilvēkresursi un nodar­binātība” papildinājuma 1.3.prioritātes „Nodarbinātības veicināšana un veselība darbā” 1.3.1.pasākuma „Nodarbinātība” 1.3.1.1.aktivitātes „Darbaspējas vecuma iedzīvotāju konkurētspējas paaugstināšana darba tirgū, tai skaitā nodarbināto pārkvalifikācija un aktīvie nodarbinātības pasākumi” 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu (turpmāk – aktivitāte)”.

**3. Izteikt 14.punktu šādā redakcijā:**

„14. Projekta iesniedzējs aktivitātes ietvaros drīkst iesniegt vienu projekta iesniegumu.”

**4. Izteikt 25.punktu šādā redakcijā:**

„25. Viens saimnieciskās darbības veicējs vai biedrība aktivitātes ietvaros var būt partneris vienā vai vairākos projektos. Ja nodarbinātais piedalās apmācībās vairākos projektos aktivitātes ietvaros, tas nedrīkst vairākos projektos apgūt vienus un tos pašus apmācību kursus vai vienu apmācību kursu dažādiem sagatavotības līmeņiem.”

**5. Svītrot 41.punktu.**

**6. Izteikt 43.punktu šādā redakcijā:**

„43. Paziņojumu par projektu iesniegumu iesniegšanu izsludina vismaz mēnesi iepriekš, norādot kopējo pieejamo finansējumu, projektu iesniegumu atlases ietvaros pieejamo finansējumu, projektu iesniegumu iesniegšanas sākuma un beigu termiņu.”

**7. Izteikt 48.3. apakšpunktu šādā redakcijā:**

„48.3. projekta iesnieguma veidlapa un papildus iesniedzamo dokumentu oriģināli ir parakstīti katrs atsevišķi ar to autora drošu elektronisko parakstu un apliecināti ar laika zīmogu pirms projektu atlases beigu termiņa.”

Ministru prezidents V.Dombrovskis

Ekonomikas ministrs A.Kampars

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

2011.10.06. 8:41

Māris Krūmiņš

67013082, Maris.Krumins@em.gov.lv